El paisatge és una construcció cultural que combina elements antròpics i naturals en constant evolució.
El paper de les dones, sovint invisibilitzat i negat per la societat patriarcal, és fonamental arreu del món en la construcció dels paisatges.
El rol de l' agricultura, sovint oblidat o menystingut front als monuments naturals, també.
L'Observatori del Paisatge va organitzar el primer Simposi Internacional Paisatge, agricultura i dona que va atreure unes dues-centes persones a la cartoixa d'Escaladei al llarg de dos dies, el 9 i el 10 de maig de 2019.
Amb un programa densíssim i molt ric, el simposi va generar un còctel d'intervencions i experiències calidoscòpic.
S'hi va combinar teoria i casos pràctics, visons del primer i del tercer món, iniciatives locals i globals, ponències i visites de camp, expertesa i transversalitat, en un debat polifacètic i alhora molt coherent.
Els eixos de coordenades, explícits en el títol, situaven com a línies d'interès el paper de l'agricultura i el paper de la dona en la configuració dels paisatges arreu del món.
El teló de fons el constituïa la candidatura del Priorat a esdevenir paisatge cultural inscrit a la Llista del Patrimoni Mundial de la UNESCO.
Seu de les ponències del Simposi: sala del monestir d'Escaladei
La confluència dels dos eixos va fer emergir diverses qüestions transversals comunes a diferents perspectives.
En primer lloc, va posar de relleu el gran capital cultural, paisatgístic, econòmic i social que constitueix l' agricultura de petita escala, sovint ofegada i ocultada per l'agricultura a gran escala.
Basada en models locals, més respectuosos i adaptats al medi, aquesta agricultura és una baula fonamental entre un passat resilient i el futur, amenaçat per les disfuncions d'una economia globalitzada basada en la depredació dels recursos i la generació d'externalitats negatives tant ambientals com socials.
En segon lloc, també va senyalar el rol crucial de les dones en el sosteniment de l'agricultura a escala mundial.
Malgrat la manca de recursos i els obstacles a què s'enfronten per discriminacions de gènere, representen un percentatge aclaparador de la mà d'obra de la petita agricultura i són les responsables principals (amb diferències abismals!) de l'alimentació, l'educació i la salut familiar i de la transmissió de sabers.
D'altra banda, també va emergir un moviment sincrònic en diverses parts del món cap una major consideració d'una agricultura sistèmica, que respecti els valors dels ecosistemes, escolti la terra i els seus ritmes i s'adeqüi a la idiosincràsia dels territoris.
Presentació de la representant de la UNESCO:
"augmentant els ingressos d'una dona 10 dòlars s'assoleixen les mateixes millores en nutrició i salut dels infants que augmentant els ingressos d'un home 110 dòlars"
Les ponències dels dos dies s'agrupaven en quatre grans blocs: valors (on reflexionar sobre com els paisatges agraris se sustenten i alhora generen sistemes de valors propis de cada territori), model (on avaluar els components clau i els actors per fer viable l'agricultura), governança (on abordar les noves relacions necessàries entre els diferents actors per a gestionar col·lectivament el paisatge) i paisatge cultural agrícola del Priorat (on conèixer i compartir experiències i iniciatives que construeixen el paisatge agrícola del Priorat).
Al llarg de les dues jornades es van poder escoltar les intervencions de diferents tipus:
Van complementar les ponències un debat de clausura, una visita guiada a la Cartoixa, la inauguració d'una exposició de l'artista Josep Subirats i, sobretot, quatre sortides guiades simultànies a diferents a diferents enclavaments i activitats de la comarca.
Les visites, amb l'objectiu comú de vivenciar el paisatge i algunes de les experiències que constitueixen la base per a la candidatura a patrimoni de la UNESCO, van tenir quatre destins:
També, i en el mateix sentit de lligar la teoria amb la pràctica, els sentits i la vivència, els àpats van ser a base de productes locals i de proximitat i amb receptes pròpies de la gastronomia de la comarca.
Per saber-ne més: Observatori del Paisatge
Observació del paisatge, Sensibilització social